पाएं अपने शहर की ताज़ा ख़बरें और फ्री ई-पेपरडाउनलोड करें
तूनवां गांव में चार दिनों में ही पति-पत्नी व मां की मौत हो गई। लगातार तीन मौत हो जाने से पूरा परिवार सदमे में है। जानकारी के मुताबिक कुंभाराम उर्फ लिछमणराम की पत्नी परमेश्वरी (57) ने गुरुवार सुबह लंबी बीमारी के चलते दम तोड़ दिया। शाम को वृद्ध मां सिनगारी देवी (70) की तबीयत बिगड़ गई। परिजन अस्पताल लेकर पहुंचे लेकिन उसे भी बचा नहीं सके। दो दिन बाद रविवार को कुंभाराम ने भी दम तोड़ दिया।
सरपंच देवीलाल रॉयल ने बताया कि कुम्भाराम को एक मई को सांस में तकलीफ हुई तो परिजन उसे सांवली अस्पताल में भर्ती करवा दिए। वहां कुछ सुधार हुआ तो कुम्भाराम ने घर जाने की इच्छा जताई। चिकित्सकों ने भी दो मई को डिस्चार्ज कर दिया। घर पहुंचने के कुछ ही देर में कुंभाराम ने आखिरी सांस ली। उसके बाद आई कोरोना जांच रिपोर्ट भी निगेटिव आई। कुम्भाराम की मृत्यु से दो दिन पहले उसकी पत्नी परमेश्वरी देवी की 29 अप्रैल को मौत हो गई थी।
परमेश्वरी देवी लंबे समय से लकवे से बीमार थी। उसी दिन रात को कुंभाराम की मां को पेशाब में तकलीफ होने पर नेछवा अस्पताल ले गए जहां इलाज के दौरान मौत हो गई। ऐसे में एक ही घर में तीन मौतों से पूरे गांव में सन्नाटा सा है। सरपंच देवीलाल ने बताया कि कुंभाराम की घर की हालत भी काफी कमजोर है। कुंभाराम के भाई व भाभी के देहान्त के बाद उनके बच्चों की परवरिश की जिम्मेदारी भी कुंभाराम पर थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn